CELEX: 62007CN0471
Language: et
Date: 2007-10-24 00:00:00
Title: Kohtuasi C-471/07: Eelotsusetaotlus, mille esitas Conseil d'État (Belgia) 24. oktoobril 2007 — Association générale de l'industrie du médicament ASBL, Bayer SA, Servier Benelux SA, Janssen Cilag SA, Pfizer SA versus Belgia riik — Menetlusse astuja: Sanofi-Aventis Belgium SA

26.1.2008   
            
            
               ET
            
            
               Euroopa Liidu Teataja
            
            
               C 22/21
            
         Eelotsusetaotlus, mille esitas Conseil d'État (Belgia) 24. oktoobril 2007 — Association générale de l'industrie du médicament ASBL, Bayer SA, Servier Benelux SA, Janssen Cilag SA, Pfizer SA versus Belgia riik — Menetlusse astuja: Sanofi-Aventis Belgium SA
   (Kohtuasi C-471/07)
   (2008/C 22/40)
   Kohtumenetluse keel: prantsuse
   Eelotsusetaotluse esitanud kohus
   Conseil d'État
   Põhikohtuasja pooled
   
      Hageja: Association générale de l'industrie du médicament ASBL, Bayer SA, Servier Benelux SA, Janssen Cilag SA, Pfizer SA
   
      Kostja: Belgia riik
   Eelotsuse küsimused
   
               1.
            
            
               Kas nõukogu 21. detsembri 1988. aasta direktiivi 89/105/EMÜ, mis käsitleb inimtervishoius kasutatavate ravimite hinnakujundust reguleerivate meetmete läbipaistvust ja nende hõlmamist siseriiklike tervisekindlustussüsteemidega, (1) artikli 4 lõikes 1 sätestatud makromajanduslike tingimuste uurimine hõlmab ainult tervishoiukulude ohjamise uurimist või laieneb see ka teistele makromajanduslikele tingimustele, eriti farmaatsiatööstuses, mille tooteid võib hindade külmutamine puudutada?
            
         
               2.
            
            
               Kas eespool viidatud nõukogu 21. detsembri 1988. aasta direktiivi 89/105/EMÜ artikli 4 lõikes 1 sätestatud makromajanduslike tingimuste uurimise aluseks võib olla üks või mitu üldist eesmärki, nagu näiteks tervishoiu eelarve tasakaalu tagamine, või peab see põhinema konkreetsematel kriteeriumidel?
            
         
      (1)  EÜT L 40, lk 8; ELT eriväljaanne 05/01, lk 345.